b"\n_START_ARTICLE_\nPlaca de la mar de Salom\xc3\xb3\n_START_PARAGRAPH_\nLa placa de la Mar de Salom\xc3\xb3 \xc3\xa9s una microplaca tect\xc3\xb2nica de la litosfera de la Terra. La seva superf\xc3\xadcie \xc3\xa9s de 0,00317 estereoradiants. Normalment est\xc3\xa0 associada amb la placa australiana. \xc3\x89s a l'oest de l'oce\xc3\xa0 Pac\xc3\xadfic, i ocupa una petita part de la Mar de Salom\xc3\xb3, de la qual agafa el seu nom. La placa de la Mar de Salom\xc3\xb3 est\xc3\xa0 en contacte amb les plaques Bismarck Nord, Bismarck Sud, Woodlark i la placa del Pac\xc3\xadfic. Les seves fronteres amb altres plaques estan formades per la fossa de Bougainville, a la costa sud de les illes de Nova Bretanya i de Bougainville. El despla\xc3\xa7ament de la placa de la Mar de Salom\xc3\xb3 es produeix a una velocitat d'1,48\xc2\xb0 per mili\xc3\xb3 d'anys en un pol d'Euler situat a 19\xc2\xb053' de latitud nord i 135\xc2\xb002' de longitud est (refer\xc3\xa8ncia: placa del Pac\xc3\xadfic)."